Usnea australis*Usnea australis*
**ফ্রুটিকোজ লাইকেন** মূলত বাঁশ বা দণ্ড আকৃতির লাইকেন। লাইকেনে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতা ও বলা হয়ে থাকে।

নামকরণের ভিত্তি
---------------

"ফ্রুটিকোজ" শব্দটি এসেছে ল্যাটিন শব্দ "fruticōsus" থেকে যার অর্থ "ঝোপপূর্ণ"। এই লাইকেনের গঠন গুল্ম জাতীয় উদ্ভিদের মত হওয়ায় এর এরূপ নামকরণ করা হয়েছে।

বর্ণনা
------

এই লাইকেন ব্যাপকভাবে শাখা-প্রশাখা যুক্ত। তাই এই লাইকেনই সর্বাধিক ত্রিমাত্রিকতা প্রদর্শন করে। এদের দৈহিক বৃদ্ধি উলম্ব ভাবে হয়ে থাকে এবং এদের মধ্যে সুতার মত বিন্যাস দেখা যায়। এরা সাধারণত এদের সাবস্ট্রেটের (ধারক) এর সাথে কেবল দেহের নিম্নভাগ (বেস) দ্বারা প্যাঁচানো অবস্থায় বা স্তূপাকারে যুক্ত থাকে। দেহের যে অংশ দ্বারা এরা ধারকের সাথে যুক্ত থাকে তাকে হোল্ডফাস্ট বলে। এরা ধারক থেকে উপরে আকাশের দিকে মুখ করে উঠতে পারে আবার ধারক থেকে মাটির দিকে মুখ করে ঝুলেও থাকতে পারে। দেহের প্রস্থ বরাবর কাটলে (প্রস্থচ্ছেদ) এদের গোলাকার দেখায়। ফ্রুটিকোজ লাইকেন খাড়া অথবা ঝুলন্ত দেহের হয়। এরা শাখা যুক্ত এবং শাখাগুলো একক কর্টেক্স দ্বারা আবৃত অর্থাৎ কর্টেক্সকে কোনভাবে বিভক্ত ধরা চলে না কিন্তু ফোলিয়োজ লাইকেনে ঊর্ধ্ব ও নিম্ন কর্টেক্স উভয়ই রয়েছে। ফ্রুটিকোজ লাইকেনে হালকা, বাতাসে দোলায়মান ,ছোট ও প্যাঁচানো সুতার মত গঠন রয়েছে। এর রং-এর বিস্তার হালকা সবুজ থেকে অসাধারণ লেমন পর্যন্ত। এদের বৃদ্ধির ধরন জটিল প্রকৃতির।

শ্রেণিবিভাগের ভিত্তি
--------------------

লাইকনেকে বিভিন্নভাবে শ্রেণিবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণিবিভাগ করা হয়েছে। দেহের বৃদ্ধি পাওয়ার ধরন, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে। যেমনঃ ফোলিয়োজ লাইকেন, ক্রাসটোজ লাইকেন ও **ফ্রুটিকোজ লাইকেন**।

অর্থনৈতিক গুরুত্ব
-----------------

অন্যান্য লাইকেনের সাথে (যাদের ভুলে মস ভাবা হয়) কিছু ফ্রুটিকোজ লাইকেন বিভিন্ন সুগন্ধি তৈরিতে ব্যবহার করা হয়। এর একটি হালকা কাষ্ঠল গন্ধ রয়েছে যা খুব সহজেই অন্য হালকা সুগন্ধির সাথে মেশানো যায়। চিকিৎসা জগতে বিজ্ঞানের আবির্ভাবের পূর্বে ১৬০০ বছর *Usnea* গণের কিছু ফ্রুটিকোজ লাইকেন ব্যবহার হয়ে আসছিল। এছাড়া টেক্সটাইল শিল্পে কমলা,হলুদ,নিল,সবুজ এবং বেগুনী রং-এর ডাই তৈরি করতে *Usnea* গণের কিছু প্রজাতির ব্যবহার হচ্ছে।

গ্যালারী
--------

* Usnea australis*Usnea australis*
* Usnea filipendula, Schwäbisch-Fränkischer Wald, Germany*Usnea filipendula*, Schwäbisch-Fränkischer Wald, Germany
* Usnea filipendula, Schwäbisch-Fränkischer Wald, Germany*Usnea filipendula*, Schwäbisch-Fränkischer Wald, Germany
* Usnea species, Bohemian Forest, Czech Republic*Usnea* species, Bohemian Forest, Czech Republic
* Usnea species, Bohemian Forest, Czech Republic*Usnea* species, Bohemian Forest, Czech Republic
* 
*

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২২ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৫।
3. ↑  Bolton, Eileen M. (১৯৯১)। *Lichens for Vegetable Dying* (2 সংস্করণ)। Julia Bolton Holloway। পৃষ্ঠা 27। আইএসবিএন 9781566590013।
4. ↑  Casselman, Karen Diadick (২০০১)। *Lichen Dyes: The New Source Book*। Courier Dover Publications। পৃষ্ঠা 33–36। আইএসবিএন 9780486412313।

* Lichens in Yellowstone Park, Sharon Eversman, Plan Your Visit, National Parks Service,   ওয়েব্যাক মেশিনে আর্কাইভকৃত ১১ জুন ২০১৪ তারিখে
* জীববিজ্ঞান প্রথম পত্র- গাযী আজমল, সফিউর রাহমান।
* জীববিজ্ঞান প্রথম পত্র- ড. মোহাম্মদ আবুল হাসান।
* Concord Staff